CELEX: 32020D1117
Language: ga
Date: 2020-07-27 00:00:00
Title: Cinneadh Cur Chun Feidhme (AE) 2020/1117 ón gComhairle an 27 Iúil 2020 lena gceaptar Ionchúisitheoirí Eorpacha Oifig an Ionchúisitheora Phoiblí Eorpaigh

29.7.2020   
               
               
                  GA
               
               
                  Iris Oifigiúil an Aontais Eorpaigh
               
               
                  L 244/18
               
            
         CINNEADH CUR CHUN FEIDHME (AE) 2020/1117 ÓN gCOMHAIRLE
         an 27 Iúil 2020
         lena gceaptar Ionchúisitheoirí Eorpacha Oifig an Ionchúisitheora Phoiblí Eorpaigh
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2017/1939 ón gComhairle an 12 Deireadh Fómhair 2017 lena gcuirtear chun feidhme comhar feabhsaithe maidir le bunú Oifig an Ionchúisitheora Phoiblí Eorpaigh (“OIPE”) (1), agus go háirithe Airteagal 16 de,
         Ag féachaint do Chinneadh Cur Chun Feidhme (AE) 2018/1696 ón gComhairle an 13 Iúil 2018 maidir le rialacha oibriúcháin an phainéil roghnúcháin dá bhforáiltear in Airteagal 14(3) de Rialachán (AE) 2017/1939 lena gcuirtear chun feidhme comhar feabhsaithe maidir le bunú Oifig an Ionchúisitheora Phoiblí Eorpaigh (“OIPE”) (2),
         Ag féachaint do Chinneadh (AE) 2018/1275 ón gComhairle an 18 Meán Fómhair 2018 lena gceaptar comhaltaí an phainéil roghnúcháin dá bhforáiltear in Airteagal 14(3) de Rialachán (AE) 2017/1939 (3),
         Ag féachaint do Chinneadh Cur Chun Feidhme (AE) 2019/598 ón gComhairle an 9 Aibreán 2019 maidir leis na rialacha idirthréimhseacha i ndáil le ceapachán Ionchúisitheoirí Eorpacha do chéad tréimhse an tsainordaithe agus le linn na tréimhse sin, dá bhforáiltear in Airteagal 16(4) de Rialachán (AE) 2017/1939 (4)‐
         Ag féachaint do na tuairimí réasúnaithe agus do rangú na n-iarrthóirí arna tharraingt suas ag an bpainéal roghnúcháin,
         De bharr an mhéid seo a leanas:
         
                     (1)
                  
                  
                     Is le Rialachán (AE) 2017/1939 a bunaíodh Oifig an Ionchúisitheora Phoiblí Eorpaigh (OIPE). Is é an Coimisiún atá freagrach as bunú OIPE agus oibriú tosaigh OIPE ó thaobh an riaracháin de go dtí go mbeidh an acmhainneacht ag OIPE a bhuiséad féin a chur chun feidhme.
                  
               
                     (2)
                  
                  
                     Tá na hIonchúisitheoirí Eorpacha chun imscrúduithe agus ionchúisimh a mhaoirsiú i gcomhréir le hAirteagal 12 de Rialachán (AE) 2017/1939.
                  
               
                     (3)
                  
                  
                     I gcomhréir leis an dara fomhír d’Airteagal 120(2) de Rialachán (AE) 2017/1939, tá OIPE chun na cúraimí imscrúdaithe agus ionchúisimh a tugadh dó faoin Rialachán sin a ghlacadh air féin ar dháta atá le cinneadh trí chinneadh ón gCoimisiún ar thogra ón bPríomh‐Ionchúisitheoir Eorpach a luaithe a chuirfear OIPE ar bun.
                  
               
                     (4)
                  
                  
                     Is le Cinneadh (AE) 2019/1798 ó Pharlaimint na hEorpa agus ón gComhairle (5) a ceapadh an Príomh-Ionchúisitheoir Eorpach. Chun Coláiste OIPE a bhunú, ina mbeidh an Príomh‐Ionchúisitheoir Eorpach agus Ionchúisitheoir Eorpach amháin ó gach Ballstát rannpháirteach, is gá don Chomhairle na hIonchúisitheoirí Eorpacha a cheapadh.
                  
               
                     (5)
                  
                  
                     Leagtar síos i gCinneadh Cur Chun Feidhme (AE) 2018/1696 rialacha oibriúcháin an phainéil roghnúcháin dá bhforáiltear in Airteagal 14(3) de Rialachán (AE) 2017/1939 (“rialacha oibriúcháin an phainéil roghnúcháin”).
                  
               
                     (6)
                  
                  
                     De bhun Airteagal 16(1) de Rialachán (AE) 2017/1939, tá gach Ballstát rannpháirteach le triúr iarrthóirí ar phost an Ionchúisitheora Eorpaigh a ainmniú as measc iarrthóirí atá ina gcomhaltaí gníomhacha de sheirbhís ionchúisithe nó de bhreithiúnacht an Bhallstáit ábhartha, nach bhfuil a neamhspleáchas inchurtha in amhras agus ag a bhfuil na cáilíochtaí is ga lena gceapadh d'ardoifig ionchúisimh nó bhreithiúnach ina mBallstáit faoi seach, agus ag a bhfuil an taithí phraiticiúil ar chórais dlí náisiúnta, ar imscrúduithe airgeadais agus ar chomhar breithiúnach idirnáisiúnta in ábhair choiriúla.
                  
               
                     (7)
                  
                  
                     Tharraing an painéal roghnúcháin suas na tuairimí réasúnaithe agus an rangú do gach ceann de na hiarrthóirí ainmnithe a chomhlíon na coinníollacha a leagtar amach in Airteagal 16(1) de Rialachán (AE) 2017/1939, agus chuir sé faoi bhráid na Comhairle iad, a fuair iad an 29 Bealtaine, 20 Meitheamh, 11 Deireadh Fómhair, 18 Samhain agus10 Nollaig 2019, agus an 16 Iúil 2020.
                  
               
                     (8)
                  
                  
                     De bhun an cheathrú mír de Riail VII.2 de rialacha oibriúcháin an phainéil roghnúcháin, rinne an painéal roghnúcháin na hiarrthóirí a rangú de réir a gcáilíochtaí agus a dtaithí. Cuirtear ord rogha an phainéil roghnúcháin in iúl leis an rangú sin agus níl sé ina cheangal ar an gComhairle.
                  
               
                     (9)
                  
                  
                     I gcomhréir le hAirteagal 16(2) de Rialachán (AE) 2017/1939, tar éis di na tuairimí réasúnaithe ón bpainéal roghnúcháin a fháil, tá an Chomhairle chun duine de na hiarrthóirí a roghnú agus a cheapadh mar Ionchúisitheoir Eorpach an Bhallstáit rannpháirtigh lena mbaineann.
                  
               
                     (10)
                  
                  
                     I gcomhréir le hAirteagal 16(3) de Rialachán (AE) 2017/1939, tá an Chomhairle, ag gníomhú di trí thromlach simplí, chun na hIonchúisitheoirí Eorpacha a roghnú agus a cheapadh ar feadh téarma neamh-inathnuaite 6 bliana. Féadfaidh an Chomhairle a chinneadh go bhfadófar an sainordú ar feadh uastréimhse 3 bliana ag deireadh na tréimhse 6 bliana.
                  
               
                     (11)
                  
                  
                     Leagtar síos i gCinneadh Cur Chun Feidhme (AE) 2019/598 rialacha idirthréimhseacha i ndáil le ceapachán Ionchúisitheoirí Eorpacha do chéad tréimhse an tsainordaithe agus le linn na tréimhse sin, tar éis do theacht i bfheidhm Rialachán (AE) 2017/1939. I gcomhréir le hAirteagal 2(1) de Chinneadh Cur chun Feidhme (AE) 2019/598, sula gceapfar Ionchúisitheoirí Eorpacha, táthar chun grúpa a bhunú trí chrannchur a dhéanamh, grúpa ina mbeidh aon trian de líon na mBallstát atá rannpháirteach tráth chur i bhfeidhm na rialacha idirthréimhseacha sin. Rinneadh an crannchur ar an 20 Bealtaine 2019 agus is iad na Ballstáit atá sa ghrúpa sin an Ghréig, an Spáinn, an Iodáil, an Chipir, an Liotuáin, an Ísiltír, an Ostair agus an Phortaingéil. Le hAirteagal 3 den Chinneadh Cur Chun Feidhme sin, foráiltear gur téarma neamh-inathnuaite 3 bliana a bheidh i dtéarma na nIonchúisitheoirí Eorpacha ón ngrúpa Ballstát sin.
                  
               
                     (12)
                  
                  
                     Mheasúnaigh an Chomhairle fiúntais faoi seach na n‐iarrthóirí, agus na tuairimí réasúnaithe a chuir an painéal roghnúcháin isteach á gcur san áireamh. I dtaca leis an tuairim réasúnaithe a bhaineann leis na hiarrthóirí arna n‐ainmniú ag Málta, bunaítear go leordhóthanach leis na forais a chuir an painéal roghnúcháin ar aghaidh gurb amhlaidh, i bhfianaise na n‐imthosca eisceachtúla sa Bhallstát sin, nach féidir leis an mBallstát sin go hoibiachtúil teacht ar a thuilleadh iarrthóirí incháilithe faoi cheann tréimhse réasúnach, ainneoin go ndearna an Ballstát sin gach iarracht déanamh amhlaidh. Dá bhrí sin, comhlíontar na coinníollacha a leagtar amach sa tríú mír de Riail VII.2. de rialacha oibriúcháin an phainéil roghnúcháin. I bhfianaise na n‐imthosca eisceachtúla thuasluaite, mheas an Chomhairle gur thug an tuairim réasúnaithe a cuireadh isteach i dtaca leis na hiarrthóirí a d'ainmnigh Málta rogha dhóthanach iarrthóirí oiriúnacha di agus, ós rud é go mbeadh iarmhairtí tromchúiseacha diúltacha ar éifeachtacht dhlí an Aontais ag aon mhoill bhreise i gceapadh na nIonchúisitheoirí Eorpacha, chinn sí imeacht ar aghaidh ar an mbonn sin.
                  
               
                     (13)
                  
                  
                     Mar thoradh ar an measúnú sin, lean an Chomhairle an t‐ord rogha neamhcheangailteach a léirigh an painéal roghnúcháin do na hiarrthóirí arna n‐ainmniú ag an tSeicia, an nGearmáín, an Eastóin, an nGréig, an Spáinn, an bhFrainc, an gCróit, an Iodáil, an gCipir, an Laitvia, an Liotuáin, Lucsamburg, Málta, an Ísiltír, an Ostair, an Rómáin, an tSlóivéin, an tSlóvaic agus an bhFionlainn. Maidir leis na hiarrthóirí arna n‐ainmniú ag an mBeilg, an mBulgáir agus an bPortaingéil, níor lean an Chomhairle an t‐ord rogha neamhcheangailteach a chuir an painéal roghnúcháin isteach, ar bhonn measúnú eile ar fhiúntais na n‐iarrthóirí sin a rinneadh i gcomhlachtaí ábhartha ullmhúcháin na Comhairle,
                  
               TAR ÉIS AN CINNEADH SEO A GHLACADH:
         
            Airteagal 1
            Leis seo, ceaptar na daoine seo a leanas ina nIonchúisitheoirí Eorpacha OIPE mar ghníomhairí sealadacha ar ghrád AD 13 ar feadh tréimhse neamh-inathnuaite 6 bliana ón 29 Iúil 2020:
            
                         
                     
                     
                        Yves VAN DEN BERGE (6)
                        
                     
                  
                         
                     
                     
                        Teodora GEORGIEVA (7)
                        
                     
                  
                         
                     
                     
                        Petr KLEMENT (8)
                        
                     
                  
                         
                     
                     
                        Andrés RITTER (9)
                        
                     
                  
                         
                     
                     
                        Kristel SIITAM-NYIRI (10)
                        
                     
                  
                         
                     
                     
                        Frédéric BAAB (11)
                        
                     
                  
                         
                     
                     
                        Tamara LAPTOŠ (12)
                        
                     
                  
                         
                     
                     
                        Gatis DONIKS (13)
                        
                     
                  
                         
                     
                     
                        Gabriel SEIXAS (14)
                        
                     
                  
                         
                     
                     
                        Yvonne FARRUGIA (15)
                        
                     
                  
                         
                     
                     
                        Cătălin-Laurențiu BORCOMAN (16)
                        
                     
                  
                         
                     
                     
                        Mr Jaka BREZIGAR (17)
                        
                     
                  
                         
                     
                     
                        Juraj NOVOCKÝ (18)
                        
                     
                  
                         
                     
                     
                        Mr Harri TIESMAA (19)
                        
                     
                  
         
            Airteagal 2
            Leis seo, ceaptar na daoine seo a leanas ina nIonchúisitheoirí Eorpacha OIPE mar ghníomhairí sealadacha ar ghrád AD 13 ar feadh tréimhse neamh-inathnuaite 3 bliana ón 29 Iúil 2020:
            
                         
                     
                     
                        Dimitrios ZIMIANITIS (20)
                        
                     
                  
                         
                     
                     
                        María Concepción SABADELL CARNICERO (21)
                        
                     
                  
                         
                     
                     
                        Danilo CECCARELLI (22)
                        
                     
                  
                         
                     
                     
                        Katerina LOIZOU (23)
                        
                     
                  
                         
                     
                     
                        Tomas KRUŠNA (24)
                        
                     
                  
                         
                     
                     
                        Daniëlle GOUDRIAAN (25)
                        
                     
                  
                         
                     
                     
                        Ingrid MASCHL-CLAUSEN (26)
                        
                     
                  
                         
                     
                     
                        José Eduardo MOREIRA ALVES D'OLIVEIRA GUERRA (27)
                        
                     
                  
         
            Airteagal 3
            Tiocfaidh an Cinneadh seo i bhfeidhm ar dháta a fhoilsithe in Iris Oifigiúil an Aontais Eorpaigh.
         
         
            Arna dhéanamh sa Bhruiséil, 27 Iúil 2020.
            
               
                  Thar ceann na Comhairle
               
               
                  An tUachtarán
               
               M. ROTH
            
         
         
            (1)  IO L 283, 31.10.2017, lch. 1.
         
            (2)  IO L 282, 12.11.2018, lch. 8.
         
            (3)  IO L 238, 21.9.2018, lch. 92.
         
            (4)  IO L 103, 12.4.2019, lch. 29.
         
            (5)  Cinneadh (AE) 2019/1798 ó Pharlaimint na hEorpa agus ón gComhairle an 23 Deireadh Fómhair 2019 lena gceaptar Príomh-Ionchúisitheoir Eorpach Oifig an Ionchúisitheora Phoiblí Eorpaigh (IO L 274, 28.10.2019, lch. 1).
         
            (6)  Arna ainmniú ag an mBeilg
         
            (7)  Arna hainmniú ag an mBulgáir
         
            (8)  Arna ainmniú ag an tSeicia
         
            (9)  Arna ainmniú ag an nGearmáin
         
            (10)  Arna hainmniú ag an Eastóin
         
            (11)  Arna ainmniú ag an bhFrainc
         
            (12)  Arna hainmniú ag an gCróit
         
            (13)  Arna ainmniú ag an Laitvia
         
            (14)  Arna ainmniú ag Lucsamburg
         
            (15)  Arna hainmniú ag Málta
         
            (16)  Arna ainmniú ag an Rómáin
         
            (17)  Arna ainmniú ag an tSlóivéin
         
            (18)  Arna ainmniú ag an tSlóvaic
         
            (19)  Arna ainmniú ag an bhFionlainn
         
            (20)  Arna ainmniú ag an nGréig
         
            (21)  Arna hainmniú ag an Spáinn
         
            (22)  Arna ainmniú ag an Iodáil
         
            (23)  Arna hainmniú ag an gCipir
         
            (24)  Arna ainmniú ag an Liotuáin
         
            (25)  Arna hainmniú ag an Ísiltír
         
            (26)  Arna hainmniú ag an Ostair
         
            (27)  Arna ainmniú ag an bPortaingéil